รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดกิจกรรม “รวมพลังต้นกล้า รักษ์คลองอู่ตะเภา จังหวัดสงขลา”
วันจันทร์ที่ 1 สิงหาคม 2565
รองปลัดฯ วรวรรณ เป็นประธานเปิดกิจกรรม “รวมพลังต้นกล้า รักษ์คลองอู่ตะเภา จังหวัดสงขลา”
รองปลัดฯ วรวรรณ เป็นประธานเปิดกิจกรรม “รวมพลังต้นกล้า รักษ์คลองอู่ตะเภา จังหวัดสงขลา”
จังหวัดสงขลา- วันนี้ (1 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดกิจกรรม “รวมพลังต้นกล้า รักษ์คลองอู่ตะเภา จังหวัดสงขลา” ภายใต้โครงการจิตอาสารักษ์แม่น้ํา เพื่อเฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10 โดยมี นางสาวลัดดาวัลย์ สันติภิญโญเลิศ ผู้อํานวยการกองตรวจราชการ นายศิระ จันทร์เฉิด รักษาราชการนักวิทยาศาสตร์เชี่ยวชาญ กรมโรงงานอุตสาหกรรม และผู้บริหาร ข้าราชการ เข้าร่วม ณ วัดบางศาลาและโรงเรียนวัดบางศาลา ตําบลทุ่งลาน อําเภอคลองหอยโข่ง จังหวัดสงขลา
กระทรวงอุตสาหกรรม ได้มีการดําเนินการพัฒนาคลอง/แม่น้ํา ในพื้นที่ 10 จังหวัดทั่วประเทศ เพื่อร่วมเฉลิมพระเกียรติฯ พระบาทสมเด็จพระเจ้าอยู่หัว ภายใต้โครงการดังกล่าว มีกิจกรรมหลัก แบ่งเป็น 4 กลุ่ม คือ 1. การกํากับดูแลโรงงานบริเวณลุ่มน้ํา 2. การสร้างนวัตกรรมร่วมกับผู้ประกอบการจิตอาสา โดยมีผลผลิตที่สําคัญ เช่น ระบบบําบัดน้ําเสียชุมชน ทําให้ค่าน้ําผ่านเกณฑ์มาตรฐานก่อนระบายน้ําลงคลองแสนแสบ กังหันน้ําเติมอากาศพลังงานแสงอาทิตย์ พร้อมตะแกรงป้องกันขยะมูลฝอย ที่แก้ปัญหาขยะติดใบพัด สามารถยืดอายุการใช้งานเพิ่มขึ้น และเชื้อเพลิงชีวมวลอัดแท่งจากผักตบชวา โดยมีค่าพลังงานความร้อนที่สูง และนํามาใช้กับกลุ่มโรงงานในพื้นที่สมุทรสงคราม 3. การผลักดันเศรษฐกิจหมุนเวียน เช่น ติดตั้งถังดักไขมัน/ถังหมักรักษ์โลก เพื่อจัดการไขมันเศษอาหาร เสวียงรักษ์โลก เพื่อจัดการใบไม้ เศษไม้ ลดการเผาที่ทําให้เกิดฝุ่น PM 2.5 การจัดการน้ํามันเครื่องใช้แล้วจากเรือประมงนําไปรีไซเคิล และ 4. การจัดกิจกรรมร่วมกับประชาชนจิตอาสาในพื้นที่
สําหรับวัตถุประสงค์ กิจกรรมจิตอาสา “รวมพลังต้นกล้า รักษ์คลองอู่ตะเภา จังหวัดสงขลา” ในครั้งนี้ สืบเนื่องจาก ปัญหาคุณภาพน้ําคลองอู่ตะเภาในอดีตที่ผ่านมานั้น เกิดปัญหามลพิษทางน้ําจากหลายภาคส่วน ทั้งการเกษตร ยาฆ่าแมลง การระบายทิ้งเศษสิ่งปฏิกูลจากชุมชนบ้านเรือน และน้ําทิ้งจากโรงงาน ที่ไหลลงคลองอู่ตะเภา จนทําให้เกิดปัญหาปลาตาย น้ําเน่าเสีย ส่งผลกระทบเป็นวงกว้าง กระทรวงอุตสาหกรรม โดยกรมโรงงานอุตสาหกรรม จึงได้มีมาตรการเฝ้าระวังป้องกันปัญหาจากน้ําทิ้งโรงงาน และการตรวจวัดคุณภาพน้ําคลองอู่ตะเภาตลอดเวลา 24 ชั่วโมง ด้วยระบบตรวจวัดมลพิษระยะไกลในการควบคุมกํากับดูแลการระบายน้ําทิ้งโรงงาน (POMS) โดยในสงขลามีโรงงาน 18 โรงงาน ที่ต้องติดตั้ง ตรวจวัด และรายงานผลมายังกรมโรงงานอุตสาหกรรมตลอดเวลา ซึ่งจะทําให้ชาวคลองอู่ตะเภาได้รับรู้รับทราบคุณภาพน้ําคลองและข้อมูลคุณภาพน้ําทิ้งโรงงานทั้ง 18 โรงงานตลอดเวลา อันจะทําให้ชาวบ้านคลองอู่ตะเภา ได้รับทราบข้อมูลที่ถูกต้อง แม่นยํา รวดเร็วตลอดเวลา ซึ่งจะก่อให้เกิดความเชื่อมั่น มั่นใจในการกํากับดูแลโรงงานของกรม ตลอดจนทําให้ผู้ประกอบการโรงงานมีความตระหนัก ระมัดระวังในการควบคุมดูแลระบบบําบัดน้ําเสียของโรงงาน อันเป็นการเสริมสร้างปลูกจิตสํานึกดูแลรักษาสิ่งแวดล้อม (CSR) และทําให้การประกอบกิจการโรงงานสามารถอยู่รวมกับชาวบ้านคลองอู่ตะเภาได้อย่างยั่งยืน
ทั้งนี้ ในปีนี้ กระทรวงอุตสาหกรรม ได้มีการดําเนินการพัฒนาคลอง/แม่น้ํา ในพื้นที่ 10 จังหวัดทั่วประเทศ เพื่อร่วมเฉลิมพระเกียรติฯ พระบาทสมเด็จพระเจ้าอยู่หัว ภายใต้โครงการดังกล่าว มีกิจกรรมหลัก แบ่งเป็น 4 กลุ่ม คือ 1. การกํากับดูแลโรงงานบริเวณลุ่มน้ํา 2. การสร้างนวัตกรรมร่วมกับผู้ประกอบการจิตอาสา โดยมีผลผลิตที่สําคัญ เช่น ระบบบําบัดน้ําเสียชุมชน ทําให้ค่าน้ําผ่านเกณฑ์มาตรฐานก่อนระบายน้ําลงคลองแสนแสบ กังหันน้ําเติมอากาศพลังงานแสงอาทิตย์ พร้อมตะแกรงป้องกันขยะมูลฝอย ที่แก้ปัญหาขยะติดใบพัด สามารถยืดอายุการใช้งานเพิ่มขึ้น และเชื้อเพลิงชีวมวลอัดแท่งจากผักตบชวา โดยมีค่าพลังงานความร้อนที่สูง และนํามาใช้กับกลุ่มโรงงานในพื้นที่สมุทรสงคราม 3. การผลักดันเศรษฐกิจหมุนเวียน เช่น ติดตั้งถังดักไขมัน/ถังหมักรักษ์โลก เพื่อจัดการไขมันเศษอาหาร เสวียงรักษ์โลก เพื่อจัดการใบไม้เศษไม้ ลดการเผาที่ทําให้เกิดฝุ่น PM 2.5 การจัดการน้ํามันเครื่องใช้แล้วจากเรือประมงนําไปรีไซเคิล และ 4. การจัดกิจกรรมร่วมกับประชาชนจิตอาสาในพื้นที่
นอกจากนี้ รองปลัดฯ วรวรรณ ได้มอบถังดักไขมันให้แก่ชุมชนเพื่อดําเนินการติดตั้งบริเวณตลาดคลองอู่ตะเภา จํานวน 20 ถัง มอบสเปรย์แอลกอฮอล์ อุปกรณ์การศึกษาและอุปกรณ์การเรียน หน้ากากอนามัยสําหรับเด็ก ให้กับนักเรียนโรงเรียนวัดบางศาลา พร้อมทั้งปลูกต้นทองอุไร ต้นสักทอง และปล่อยพันธุ์ปลาลงคลองอู่ตะเภา